CELEX: C2005/019/53
Language: sk
Date: 2005-01-22 00:00:00
Title: Uznesenie predsedu Súdu prvého stupňa zo 7. júla 2004 vo veci T-37/04 R, Região autónoma dos Açores proti Rade Európskej únie (Konanie o nariadení predbežného opatrenia — Rybolov — Nariadenie Rady (ES) č. 1954/2003 — Návrh na čiastočný odklad výkonu a nariadenie iných predbežných opatrení — Prípustnosť — Naliehavosť — Zásah)

22.1.2005   
            
            
               SK
            
            
               Úradný vestník Európskej únie
            
            
               C 19/24
            
         
      UZNESENIE PREDSEDU SÚDU PRVÉHO STUPŇA
   
   zo 7. júla 2004
   vo veci T-37/04 R, Região autónoma dos Açores proti Rade Európskej únie
   (Konanie o nariadení predbežného opatrenia - Rybolov - Nariadenie Rady (ES) č. 1954/2003 - Návrh na čiastočný odklad výkonu a nariadenie iných predbežných opatrení - Prípustnosť - Naliehavosť - Zásah)
   (2005/C 19/53)
   Jazyk konania: angličtina
   Vo veci T-37/04 R, Região autónoma dos Açores, v zastúpení: M. Renouf, S. Crosby a C. Bryant, solicitors a H. Mercer, barrister, proti Rade Európskej únie, (v zastúpení: J. Monteiro a F. Florindo Gijón, splnomocnení zástupcovia), ktorú v konaní podporuje Komisia Európskych spoločenstiev (v zastúpení: T. van Rijn a B. Doherty, splnomocnení zástupcovia, ktorí si zvolili adresu na doručovanie v Luxemburgu) a Španielske kráľovstvo (v zastúpení: N. Díaz Abad a E. Braquehais Conesa, splnomocnení zástupcovia, ktorí si zvolili adresu na doručovanie v Luxemburgu), predmetom ktorej je návrh na čiastočný odklad výkonu nariadenia Rady (ES) č. 1954/2003 zo 4. novembra 2003 o riadení rybárskeho úsilia týkajúceho sa určitých rybolovných oblastí a zdrojov spoločenstva, ktorým sa mení a dopĺňa nariadenie (EHS) č. 2847/93 a zrušujú nariadenia (ES) č. 685/95 a č. 2027/95 (Ú. v. EÚ, L 289, s. 1) v časti týkajúcej sa Azorských vôd a najmä jeho článku 3, článku 5 ods. 1, článku 11, článku 13 písm. b) a článku 15 a jeho prílohy a/alebo nariadenie všetkých ďalších predbežných opatrení považovaných za vhodných, predseda Súdu prvého stupňa vydal dňa 7.júla 2004 uznesenie, ktorého výrok znie:
   
               1.
            
            
               Pripúšťa sa vstup Porto de Abrigo – Organização de Produtores da Pesca CRL a GÊ-Questa – Associação de Defesa do Ambiente ako vedľajších účastníkov do konania na podporu návrhov navrhovateľa.
            
         
               2.
            
            
               Návrh na vstúpenie WWF - World Wide for Nature a Seas at Risk ako vedľajších účastníkov do konania sa zamieta.
            
         
               3.
            
            
               Návrh na nariadenie predbežných opatrení sa zamieta.
            
         
               4.
            
            
               O trovách konania sa rozhodne v konaní o veci samej.